Sundlaugin er 6 x 12 m. útilaug , upphaflega byggð árið 1947 og var hituð með rafmagni til 2013 , þá var lögð hitaveita í allt bæjarfélagið . Töluverðar endurbætur voru gerðar á lauginni 2017 , dúkur endurnýjaður í laug og nýr pottur með útsýnisvegg . Þetta er lítil en snyrtileg sundaðstaða og hafa sundiðkendur og gestir nýtt sér hana ómælt yfir opnunartímann . Landsfræg er orðin sú hefð að gestum í heita pottinum er færður kaffisopi .